<https://poschimbongo.com/todays-weather-meteorological-department-issues-yellow-warning-in-five-districts-with-rain-forecast/#newsarticle>
<http://schema.org/articleBody>
"পশ্চিমবঙ্গ ডিজিটাল ডেস্কঃ- আজ সারাদিন বাংলার বিভিন্ন জেলা জুড়ে বৃষ্টির পূর্বাভাস দিয়েছে আলিপুর আবহাওয়া দপ্তর। বৃষ্টির পূর্বাভাস এর সাথে পশ্চিমবঙ্গের পাঁচটি জেলায় হলুদ সতর্কবার্তা জারি করেছে হাওয়া অফিস।\r\n\r\nআলিপুর আবহাওয়া দপ্তরের পূর্বাভাস অনুযায়ী, পশ্চিমী ঝঞ্ঝার প্রভাবে প্রচুর পরিমাণে মেঘ পশ্চিমবঙ্গের উপরে এসে অবস্থান করছে। যার প্রভাবে আজ সারাদিন ধরে উত্তরবঙ্গ ও দক্ষিণবঙ্গের বিভিন্ন জেলায় হালকা থেকে মাঝারি বৃষ্টিপাতের সম্ভাবনার কথা জানানো হয়েছে।\r\n\r\n উত্তরবঙ্গের আবহাওয়ার খবর :-\r\n\r\nউত্তরবঙ্গের দার্জিলিং, জলপাইগুড়ি, কালিম্পং, আলিপুরদুয়ার, কোচবিহার, উত্তর দিনাজপুর, দক্ষিণ দিনাজপুর এবং মালদা জেলায় বজ্রবিদ্যুৎ সহ হালকা থেকে মাঝারি বৃষ্টিপাতের সম্ভাবনা রয়েছে। এর সাথে সাথে দার্জিলিং এবং কালিম্পং জেলায় ভারী তুষারপাতের সম্ভাবনাও রয়েছে বলে জানিয়েছে আবহাওয়া দপ্তর।\r\n\r\nদক্ষিণবঙ্গের আবহাওয়ার খবর :-\r\n\r\n\r\n\r\nদক্ষিণবঙ্গের উত্তর ২৪ পরগনা, দক্ষিণ ২৪ পরগনা, হাওড়া, হুগলি, পূর্ব মেদিনীপুর, পশ্চিম মেদিনীপুর, পুরুলিয়া, ঝাড়গ্রাম, বাঁকুড়া, পূর্ব বর্ধমান, পশ্চিম বর্ধমান, বীরভূম, মুর্শিদাবাদ এবং নদীয়া জেলায় বজ্রবিদ্যুৎ সহ হালকা থেকে মাঝারি বৃষ্টিপাতের সম্ভাবনা রয়েছে। তবে দক্ষিণবঙ্গের পুরুলিয়া, বাঁকুড়া, পশ্চিম বর্ধমান, বীরভূম এবং মুর্শিদাবাদ জেলায় হলুদ সতর্কবার্তা জারি করেছে আলিপুর আবহাওয়া দপ্তর।\r\n\r\nকলকাতার আবহাওয়ার খবর :-\r\n\r\nআজ কলকাতার আকাশ থাকবে আংশিক মেঘলা। এছাড়া শহরের সর্বোচ্চ তাপমাত্রা থাকবে ২৬ ডিগ্রী সেলসিয়াস এর আশেপাশে এবং সর্বনিম্ন তাপমাত্রা থাকবে ১৮ ডিগ্রী সেলসিয়াস এর আশেপাশে, যা স্বাভাবিকের থেকে ৩ ডিগ্রী বেশি। আজ কলকাতার আর্দ্রতার পরিমাণ থাকবে ৭০ শতাংশ।\r\n\r\nআজকের আবহাওয়ার খবর এ আরও জানা যাচ্ছে যে, আগামী সপ্তাহ থেকে ধীরে ধীরে শীত বিদায় নেবে বাংলা থেকে, বাড়বে তাপমাত্রা।"
<https://poschimbongo.com/todays-weather-meteorological-department-issues-yellow-warning-in-five-districts-with-rain-forecast/>